**กำหนดการหลักสูตรแพทย์อำนวยการปฏิบัติการฉุกเฉิน สำหรับแพทย์ประจำบ้าน**

**วิทยาลัยแพทย์ฉุกเฉินแห่งประเทศไทย**

1. เปิดให้ Enroll เข้าสมัครตั้งแต่ 20 พฤษภาคม 2567 และเริ่มทำการเลือกรอบ workshop แบบ first come first serve
2. ทำการเรียน lecture online ของ clinical aspects of prehospital emergency medicine (เปลี่ยนแทนคำ TCEP ems commander) และ ทำข้อสอบให้เสร็จสิ้นภายในวันที่ 31 ธันวาคม 67 เวลา 23.59 น. แต่ระบบจะเปิด VDO ให้เข้ามาทบทวนได้ตลอด จนถึง 30 มิถุนายน 2569 (แต่หลังสอบไม่มีใบประกาศ ems commander)
3. ระบบจะปิดการเลือกลงทะเบียนกลุ่ม course EMS medical director workshop 31 ธันวาคม 67 เวลา 23.59 น.
4. กลุ่ม course EMS medical director workshop มีดังนี้
   1. 23 – 24 มกราคม 2568 สถาบันการแพทย์ฉุกเฉินแห่งชาติ
   2. 20 – 21 มีนาคม 2568 รพ.ราชวิถี
   3. 24 – 25 เมษายน 2568 รพ.พระมงกุฏ
5. แพทย์ประจำบ้านจะวน Rotation EMS ในชั้นปีที่ 2 4 สัปดาห์โดยมีกิจกรรมที่ต้องปฏิบัติดังนี้

การประเมินผลเพื่อรับใบประกาศนียบัตรแพทย์สั่งการปฏิบัติการฉุกเฉินต้องได้รับการประเมิน “ผ่าน” ด้านความรู้และเจตคติตามหัวข้อต่อไปนี้

(๑) เวลาปฏิบัติงาน ณ ศูนย์ปฏิบัติการฉุกเฉิน อย่างน้อย 40 ชั่วโมง แต่ไม่เกิน 60 ชั่วโมงต่อสัปดาห์

(๒) ประสบการณ์การออกปฏิบัติการแพทย์ฉุกเฉินระดับสูงให้ได้การประเมิน EPA 2 ระดับ 4 อย่างน้อย 10 ครั้ง

(๓) ใบประเมินการนำเสนอและอภิปรายการดูแลรักษาผู้ป่วยนอกโรงพยาบาลและการส่งต่อไปที่โรงพยาบาลรวมถึงผลการรักษาในโรงพยาบาลของผู้ป่วยรายที่น่าสนใจกับอาจารย์ประจำศูนย์ปฏิบัติการฉุกเฉิน (Interesting case)

(๔) ใบประเมินการนำเสนอและอภิปรายหัวข้อที่เกี่ยวกับระบบการแพทย์ฉุกเฉิน 1 เรื่อง (EMS Topic Review)

(๕) ใบประเมินการนำเสนอวารสารวิชาการ (Journal) ที่เกี่ยวกับการดูแลผู้ป่วยนอกโรงพยาบาล

โดยการประเมินผลจะประเมินตามแบบประเมินที่วิทยาลัยแพทย์ฉุกเฉินกำหนด โดยผล “ผ่าน” คือมีการเข้าร่วมการอบรมภาคบรรยายที่ทางวิทยาลัยจัดขึ้น มีการฝึกปฏิบัติทุกกิจกรรมข้างต้นโดยมีคะแนนมากกว่าร้อยละ 60 และมีคะแนนเจตคติมากกว่าร้อยละ 75

1. แพทย์ประจำบ้านจะวน Rotation EMS ในชั้นปีที่ 3 4 สัปดาห์โดยมีกิจกรรมที่ต้องปฏิบัติดังนี้

(๑) ประสบการณ์การศึกษาการรับแจ้งเหตุและจ่ายงาน ณ ศูนย์อำนวยการปฏิบัติการฉุกเฉิน ซึ่งสามารถบอกกระบวนการปฏิบัติงานตั้งแต่การรับแจ้งเหตุจนกระทั่งจ่ายงาน ซึ่งมีการอภิปรายสรุปประเด็นการเรียนรู้กับอาจารย์แพทย์

(๑) เวลาปฏิบัติงาน ณ ศูนย์ปฏิบัติการฉุกเฉิน อย่างน้อย 40 ชั่วโมง แต่ไม่เกิน 60 ชั่วโมงต่อสัปดาห์

(๒) ประสบการณ์การออกปฏิบัติการแพทย์ฉุกเฉินระดับสูงให้ได้การประเมิน EPA 2 ระดับ 5 อย่างน้อย 10 ครั้ง

(๓) ใบประเมินการสอนบุคลากรการแพทย์ฉุกเฉินนอกโรงพยาบาล ซึ่งแสดงถึงความรู้ความเข้าใจการปฏิบัติการแพทย์ฉุกเฉินนอกโรงพยาบาล และระดับความสามารถของบุคลากรการแพทย์ฉุกเฉินนอกโรงพยาบาล

(๔) ใบประเมินการทำงานคุณภาพ ความปลอดภัยหรือความเสี่ยงของการปฏิบัติการแพทย์ฉุกเฉิน

(๕) ร่างเอกสารด้วยวิธีการที่กำหนดไว้ล่วงหน้า (Off-line Medical Direction) ที่ผ่านการรับรองจากอาจารย์แพทย์ ณ ศูนย์ปฏิบัติการแพทย์ฉุกเฉินนั้นๆ

โดยการประเมินผลจะประเมินตามแบบประเมินที่วิทยาลัยแพทย์ฉุกเฉินกำหนด โดยผล “ผ่าน” คือมีการฝึกปฏิบัติทุกกิจกรรมข้างต้น มีคะแนนความรู้มากกว่าร้อยละ ๖๐ และมีเจตคติตามเกณฑ์ของวิทยาลัยแพทย์ฉุกเฉินทุกข้อ

1. เมื่อแพทย์ประจำบ้านผ่าน Rotation EMS ในแต่ละชั้นปีให้อาจารย์ประจำสถาบันทำการประเมิน EPA 2 และกิจกรรมวิชาการโดยใช้แบบประเมินกลางตามวิทยาลัยฯกำหนด หากผ่านตามเกณฑ์ อาจารย์ประจำสถาบันจะเข้ามาลงผลการฝึกปฏิบัติงานของทั้ง 2 ชั้นปี หลังจากนั้นแพทย์ประจำบ้านถึงจะสามารถพิมพ์ใบประกาศนียบัตรแพทย์อำนวยการปฏิบัติการฉุกเฉินของวิทยาลัยแพทย์ฉุกเฉินได้